
219/2026. (VI.24.) határozata

a Mór (Felsődobos) 0612/1 hrsz-ú ingatlan térítésmentes tulajdonba adása tárgyában

1. Mór Városi Önkormányzat Képviselő-testülete tulajdonosi jogkörben eljárva kezdeményezi a Mór 0612/1 helyrajzi számú, a hasznosítási cél ingatlan-nyilvántartási átvezetését követően kivett magánút és árok megnevezésű, 1503 m2 területű 1/1 tulajdoni hányadú önkormányzati tulajdonú ingatlan tulajdonjogának a közúti közlekedésről szóló 1988. évi I törvény 32. § (3a) bekezdése értelmében a Magyar Állam részére könyvszerinti értéken térítésmentesen történő tulajdonba adását a közúti közlekedésről szóló 1988. évi I. törvény 32. §-ában meghatározott közfeladatok ellátása céljából.

2. A térítésmentes tulajdonba adásra a Terület- és Településfejlesztési Operatív Program Plusz keretében a TOP_PLUSZ-6.2.1-23 kódszámú Fenntartható versenyképes városfejlesztés című pályázat keretében megvalósuló Mór Felsődobosra Vezető 81118j. közút korszerűsítése című projekt megvalósítása miatt kerül sor.

3. Az ingatlan átvétele Mór város településterv 7. számú módosításának hatályba lépését követően megfelel Mór településszerkezeti tervében, Mór város helyi építési szabályzatáról szóló 10/2022. (IV. 1.) önkormányzati rendeletben és szabályozási terveiben foglaltaknak.

4. A Képviselő-testület felhatalmazza a polgármestert a jelen határozat 1. pontjában foglalt tulajdonjog átruházás megvalósítása érdekében a hatósági átminősítéssel és az átadás-átvétellel, valamint a tulajdonjog átruházással kapcsolatos jognyilatkozatok és szükséges intézkedések megtételére.

5. A Képviselő-testület felkéri a polgármestert, hogy a fenti eljárások lefolytatását követően a Magyar Közút Nonprofit Zrt.-vel az átadásról-átvételről kötendő megállapodást terjessze a Képviselő-testület elé elfogadásra.

